ডাক্তারকে চড় মারলেন নার্স, অতঃপর পাল্টা ঘুষি! (ভিডিও) – বরিশাল ক্রাইম ট্রেস\nপ্রকাশিত এপ্রিল ২৮ বুধবার, ২০২১, ০২:৪১ অপরাহ্ণ\nবরিশালক্রাইমট্রেস ডেস্কঃ করোনা পরিস্থিতিতে নাজেহাল অবস্থা। বেহাল স্বাস্থ্য পরিকাঠামো নিয়ে আর পারছেন না! নাজেহাল হয়ে পড়েছেন। বিরক্তি চরম পর্যায়ে উঠে গিয়েছে।\nএমন সময় ডাক্তারের চেম্বারে ভিড় করে রয়েছেন অনেকে। চিৎকার করে করে কথা বলছে তারা। নিজেদের রোগীর ব্যপারটা বুঝে নিতে চাইছে। ডাক্তার অনেকক্ষণ ধরে বিরক্তি চেপে রেখে সবার সমস্যা শুনছিলেন। কিন্তু, সবাই একই সময়ে নিজেদের দিকে দৃষ্টি আকর্ষণ করতে চাইছিল। এমন সময়, ধৈর্য্যের বাধ ভেঙে যায়। মস্তিষ্ক আর কাজ করে না। মন ততক্ষণে দুর্বল হয়ে পড়ে।\nতিনি জানিয়েছেন, “আমি তাদের দু’জনের সঙ্গেই কথা বলেছি। তারা বলেছেন যে তাদের ওপর দিয়ে খুব কাজের চাপ যাচ্ছে। তবুও, আমরা ঘটনার তদন্ত করব এবং দু’জনের সঙ্গেই পুনরায় কথা বলা হবে। সূত্র: জিনিউজ


PM Modi: নাগরিকত্ব বিলে উত্তর-পূর্বে কোনও সমস্যা হবে না: মোদী\n‘‘আসাম বা উত্তর-পূর্বের মানুষকে নিয়েই শুধুমাত্র নাগরিকত্ব বিল নয়, এটা সেসব মানুষের জন্য, যাঁরা নিজের বিশ্বাসে বাঁচতে চান। পড়শি দেশে যেসব সংখ্যালঘুরা রয়েছেন, তাঁদের আশ্রয় দিতে আমরা দায়বদ্ধ।’’\nUpdated: February 9, 2019 5:09:20 pm\nপ্রধানমন্ত্রী নরেন্দ্র মোদী। ছবি: টুইটার\nনাগরিকত্ব বিল পাশ হলে আসাম বা উত্তর-পূর্বের রাজ্যগুলোর কোনও সমস্যা হবে না, একথাই এদিন বললেন প্রধানমন্ত্রী নরেন্দ্র মোদী। এদিন মোদী বলেছেন, ‘‘আসাম বা উত্তর-পূর্বের মানুষকে নিয়েই শুধুমাত্র নাগরিকত্ব বিল নয়, এটা সেসব মানুষের জন্য, যাঁরা নিজের বিশ্বাসে বাঁচতে চান। পড়শি দেশে যেসব সংখ্যালঘুরা রয়েছেন, তাঁদের আশ্রয় দিতে আমরা দায়বদ্ধ। অত্যাচারের জেরে ওঁদের সব ছেড়ে চলে যেতে হয়েছিল। সুতরাং, তাঁদের জীবন বাঁচাতে হবে। ওঁদের সঙ্গে দেখা করলে বুঝবেন ওঁদের কী কষ্ট।’’\nউল্লেখ্য, নাগরিকত্ব বিলের বিরোধিতা জানিয়ে সরব আসাম-সহ উত্তর-পূর্বের রাজ্যগুলি। সেই বিতর্কের মধ্যেই আসামের সভায় এদিন মোদীর বক্তব্য তাৎপর্যপূর্ণ বলেই মত সংশ্লিষ্ট মহলের। নাগরিকত্ব বিলের বিরোধিতা জানিয়ে এনডিএ-র সঙ্গে জোট ভেঙেছে অসম গণপরিষদ(অগপ)। লোকসভা ভোটের মুখে নাগরিকত্ব বিল নিয়ে মোদী সরকারের বিরুদ্ধে সরব হয়েছে বিরোধীরাও।\nআরও পড়ুন, নাগরিকত্ব বিলের প্রতিবাদ করে ত্রিপুরায় দেশদ্রোহিতার দায়ে আটক তিন আদিবাসী নেতা\nCA Bill issue not related only to NE or Assam — it is for ppl who want to live by their faith & for that have to save their lives & escape & come to Maa Bharti. What they had to undergo you can understand when you meet them: PM Modi. @IndianExpress\n— Abhishek Saha (@saha_abhi1990) February 9, 2019\nআরও পড়ুন, নাগরিকত্ব বিলকে সমর্থন করুন, মমতাকে আহ্বান মোদীর\nCitizenship BillPM Narendra Modi\nWeb Title: Northeast wont face problem due to citizenship bill pm modi in assam\nরাম মন্দিরে দেরি কেন? শিব সেনার নিশানায় ভিএইচপি-আরএসএস-কেন্দ্র


বৃহস্পতিবার, ৯ জুলাই ২০২০\t০৭:৪৭ পিএম\nnewsgarden24.com\t০৯:১৫ পিএম, ২০১৯-১১-১৯\t164\nনিউজগার্ডেন ডেস্ক, ১৯ নভেম্বর ২০১৯ ইংরেজী, মঙ্গলবার: বাফুফে ভবনের সামনের মাঠটি তখন সাদাকালোদের দখলে। ঐতিহ্যবাহী ক্লাবটির সাবেক ক্রীড়াবিদদের গায়ে ষাট-সত্তর দশকের সেই সাদা-কালো জার্সি। গণমাধ্যমকর্মীদের হুড়োহুড়ি- এক সঙ্গে এতগুলো তারকামুখ। কে কার আগে ইন্টারভিউ নেবেন তার প্রতিযোগিতা।\nনওশেরুজ্জামানকে পেয়েই জড়িয়ে ধরলেন ক্লাবের সাবেক কর্মকর্তা মনিরুল হক চৌধুরী। একে একে সেখানে জড়ো হলেন গোলাম সারোয়ার টিপু, স্বপন দাসা, মোহাম্মদ মালা এবং হাসানুজ্জামান খান বাবলু। কতদিন পর দেখা! মোহাম্মদ মালাতো কেঁদেই দিলেন।\nকে আসেননি? জহিরুল হক, জাকারিয়া পিন্টু, বশির আহমেদ, মঈন, বাদল রায়, কায়সার হামিদ, ওয়ালি বিন রুম্মন সাব্বির,\tগাফফার, ছাইদ হাছান কানন, ইমতিয়াজ সুলতান জনি, ইমতিয়াজ আহমদে নকীব, আয়াজ, রিয়াজ, নিজাম, সাবেক হকি খেলোয়াড় সাজেদ এএ আদেল, রাসেল মাহমুদ জিমি, মিতুলসহ অনেকে। তারকার এই মিলনমেলা মূলতঃ আসন্ন ফুটবল মৌসুমে মোহামেডানের খেলোয়াড় নিবন্ধন উপলক্ষে।\nক্যাসিনোবিরোধী অভিযানের ফুটবল দল গঠন অনিশ্চিত হওয়ার পর ক্লাবটির সাবেক খেলোয়াড়রা মিলে নতুন মৌসুমের দল তৈরিতে হাত দেন। দলাদলি ভুলে সবার মুখে ঐক্যের সুর। তারই অংশ হিসেবে নতুন খেলোয়াড়দের রেজিস্ট্রেশনের দিন পুরোনো তারকাদের জমায়েত। মাঠে ধারাবাহিকভাবে ব্যর্থ ক্লাবটি তাই দলবদলে ঐতিহ্য ফিরিয়ে আনার লক্ষ্যে করেছিল ব্যাপক আয়োজন।\nসমর্থকদের হাতে সাদা-কালো পতাকা। গায়ে টি-শার্ট, মাথায় ব্যান্ড। কয়েকটি ঘোড়ার গাড়িতে বসা কোচ-খেলোয়াড়। আগে মোটর সাইকেল, বাদ্য-বাদক দল। ক্লাব ভবন থেকে বেরিয়ে শাপলা চত্বর হয়ে প্রধান সড়ক দিয়ে বাফুফে ভবনের সামনে হাজির হয় মোহামেডান।\nসেখান থেকে ক্লাবের কর্মকর্তা ও সাবেক খেলোয়াড়রা নতুন ফুটবলারদের নিয়ে যান বাফুফে ভবনের তৃতীয় তলায়। সেখানে বাফুফের প্রফেশনাল লিগ কমিটির চেয়ারম্যান আবদুস সালাম মুর্শেদীর হাতে আগামী মৌসুমের জন্য ৩০ ফুটবলারের তালিকা তুলে দেন ক্লাবটির কর্মকর্তারা।\nদলবদল নিয়ে ক্লাবের যে উচ্ছ্বাস, তাদের দল কিন্তু ততটা মানের নয়। ক্লাবের ম্যানেজার সাবেক ফুটবলার ইমতিয়াজ আহমেদ নকীব লিগে শীর্ষ তিনের মধ্যে থাকার লক্ষ্যের কথা বলেছেন; কিন্তু বাস্তবে দলটির শক্তি আরো কম। কর্মকর্তাদের ব্যাখ্যা- পরে দল গঠণে নেমেছিলেন তারা। তাই তারুণ্য নির্ভর একটি দলই গড়তে হয়েছে তাদের।\nখেলোয়াড় তালিকা জমা দেয়ার সময় মোহামেডানের বর্তমান পরিচালনা পর্ষদের মধ্যে কেবল ছিলেন মনজুরুল আলম মনজু। ছিলেন সাবেক পরিচালক মোস্তাকুর রহমান, স্থায়ী সদস্য রেজাউর রহমান সোহাগ, রুম্মন ওয়ালি বিন সাব্বির, ছাইদ হাছান কানন, আয়াজ, রিয়াজ, নিজাম মজুমদার ও অস্ট্রেলিয়ান কোচ শন লিন।


Bangla Hadith - গ্রন্থের নামঃ ফাতাওয়া আরকানুল ইসলাম / (২০১) আযানের জবাবে ‘রাযিতু বিল্লা-হি রাব্বা, ওয়াবিল ইসলামি দী-না, ওয়াবি মুহাম্মাদিন নাবিয়্যা ওয়া রাসূলা।’ দু’আটি কখন বলতে হবে?\n(২০১) আযানের জবাবে ‘রাযিতু বিল্লা-হি রাব্বা, ওয়াবিল ইসলামি দী-না, ওয়াবি মুহাম্মাদিন নাবিয়্যা ওয়া রাসূলা।’ দু’আটি কখন বলতে হবে?\nহাদীছের বাহ্যিক অর্থে বুঝা যায়, মুআয্‌যিন যখন ‘আশহাদু আল্লাইলাহা ইল্লাল্লাহু ওয়া আশহাদু আন্না মুহাম্মাদান রাসূলুল্লাহ্ বলবে তখন তার জবাব দিয়ে বলবে, ‘রাযীতু বিল্লা-হি রাব্বা, ওয়াবিল ইসলা-মি দী-না, ওয়াবি মুহাম্মাদিন্ নাবিয়্যা ওয়া রাসূলা।’ কেননা হাদীছে এসেছেঃ\nمَنْ قَالَ حِينَ يَسْمَعُ الْمُؤَذِّنَ أَشْهَدُ أَنْ لا إِلَهَ إِلا اللَّهُ وَحْدَهُ لا شَرِيكَ لَهُ وَأَنَّ مُحَمَّدًا عَبْدُهُ وَرَسُولُهُ رَضِيتُ بِاللَّهِ رَبًّا وَبِمُحَمَّدٍ رَسُولا وَبِالإسْلامِ دِينًا غُفِرَ لَهُ ذَنْبُهُ\n“যে ব্যক্তি আযান শুনে বলবেঃ ‘আশহাদু আন লাইলাহা ইল্লাল্লাহু ওয়া আশহাদু আন্না মুহাম্মাদান রাসূলুল্লাহ্ রাযীতু বিল্লা-হি রাব্বা, ওয়াবিল ইসলামি দ্বীনা, ওয়াবি মুহাম্মাদিন্ নাবিয়্যা ওয়া রাসূলা।’ অন্য রেওয়াতে বলা হয়েছেঃ “যে বলবে, ‘আমিও সাক্ষ্য দিচ্ছি’।” এই কথাটি প্রমাণ করে যে, উক্ত দু’আটি মুআয্‌যিনের ‘আশহাদু আল্লাইলাহা ইল্লাল্লাহু ওয়া আশহাদু আন্না মুহাম্মাদান রাসূলুল্লাহ্’ বলার পর পরই বলবে।\n159 জন অনলাইনে আছেন\n2,251 জন আজকের ভিজিটর\n2,423,642 জন সর্বমোট ভিজিটর\n27,922,840 বার সর্বমোট পেজ হিট


যেসব কারণে এবারের গ্রন্থমেলা আলাদা | বিশ্ব | DW | 02.03.2019\nযেসব কারণে এবারের গ্রন্থমেলা আলাদা\nবেশি বই প্রকাশ ও বিক্রি- এটিই অমর একুশে গ্রন্থমেলার প্রকৃতি৷ তবে এবারের বইমেলায় এর সঙ্গে যুক্ত হয়েছে থিম৷ লেখকরা সরাসরি কথা বলেছেন৷ দেখা গেছে, নন-ফিকশনের প্রতি পাঠকের ঝোঁক৷ আর বেড়েছে তরুণ লেখকের সংখ্যা৷\nএবারের অমর একুশে গ্রন্থমেলা ছিল বৃষ্টি বিঘ্নিত৷ বেশ কয়েকবার স্টলগুলো বৃষ্টি উপদ্রপের শিকার হয়েছে৷ তারপরও এবার বই বিক্রি গত বইমেলার চেয়ে বেশি৷ আর বই প্রকাশও হয়েছে বেশি৷ বৃষ্টির কারণে এবার মেলা হয়েছে দুইদিন বেশি৷ ২৮ ফেব্রুয়ারি শেষ হওয়ার কথা থাকলেও তা শেষ হয়েছে ২ মার্চ৷ আর এ কারণেও লেখক প্রকাশকরা বেজায় খুশি৷\nবাংলা একাডেমি ২৮ তারিখ পর্যন্ত যে হিসাব দিয়েছে, তাতে এবার নতুন বই এসেছে ৪,৬৮৫টি৷ আর এই বইয়ের মধ্যে মানসম্পন্ন বইয়ের সংখ্যা ১১৫১টি বলে বাংলা একাডেমি জানিয়েছে৷ বই বিক্রি হয়েছে ২ কোটি ১৫ লাখ ৯১ হাজার টাকার, যা গত বছরের তুলনায় শতকরা ১০ ভাগ বেশি৷\n‘ব্যতিক্রম ছিল থিমের কারণে’\nপাঞ্জেরি প্রকাশনীর সত্ত্বাধিকারী কামরুল হাসান শায়খ মনে করেন, ‘‘এবারের বইমেলা ব্যতিক্রম ছিল তার থিমের কারণে৷ পুরো বইমেলাকে সাজানো হয় আমাদের ভাষা আন্দোলন ও মুক্তিযুদ্ধের চেতনায়৷ ১৯৫২ সাল থেকে ১৯৭১ সাল পর্যন্ত সময়কালকে ধরে বইমেলাকে সাজানো হয়, যা একটি নতুন আকর্ষণের জায়গা সৃষ্টি করেছে৷''\nতিনি বলেন, ‘‘এর বাইরে এবার পাঠক বেড়েছে বলে আমরা মনে করি৷ বিশেষ করে তরুণ পাঠকদের আগ্রহ ছিল দেখার মতো৷ যারা বলছেন এই ডিজিটাল যুগে ছাপা বইয়ের প্রতি পাঠকদের আগ্রহ কমবে তাদের ধারণা অন্ততঃ এবারের বইমেলা ভুল প্রমাণ করেছে৷ আর তরুণ লেখকদের বইও এসেছে অনেক৷ তরুণ লেখকও বেড়েছে৷ নন-ফিকশনের পাঠক বেড়েছে৷ বই বেড়েছে৷''\nতারপরও তিনি মনে করেন, ‘‘হুমায়ুন আহমেদ এখনো রাজত্ব করছেন৷ আগের মতো অত প্রবল না হলেও এককভাবে তিনিই এখনো শীর্ষে৷''\nএবারের বই মেলায় লেখকরা তাদের নিজেদের বই নিয়ে, নিজেদের ভাবনা নিয়ে কথা বলেছেন৷\n‘সৃষ্টি নিয়ে কথা বলার সুযোগ ভালো লেগেছে’\n‘লেখক বলছি' অনুষ্ঠানের মধ্য দিয়ে সেই সুযোগ করে দিয়েছে বাংলা একাডেমি কর্তৃপক্ষ৷ মেলা চলাকালে প্রতিদিন লেখকরা তাদের বইয়ের কথা বলেছেন, লেখালেখির কথা বলেছেন, সৃষ্টিশীলতার কথা বলেছেন৷ আর বই প্রেমিক শ্রোতারাও শুনেছেন তাদের কথা৷\nতরুণ লেখক শেরিফ আল সায়ার এই আয়োজনটির প্রশংসা করেছেন৷ তিনি ডয়চে ভেলেকে বলেন, ‘‘লেখকদের তাঁর সৃষ্টি নিয়ে কথা বলার এই সুযোগ দেয়ার কাজটি আমার ভালোই লেগেছে৷ তবে আমরা সময় আরেকটু বাড়ানোর দাবি করেছিলাম৷ আর অংশগ্রহণের প্রক্রিয়াটি ছিল একটু দীর্ঘ ও জটিল৷ এটা আরেকটু সহজ করলে ভবিষ্যতে আরো লেখক অংশ নিতে পারবেন৷''\nএই লেখকের সবচেয়ে ভালো লেখেছে এবারের বই মেলার স্টল বিন্যাস৷ যথেষ্ট জায়গা ছিল৷ লোকজন সহজেই হাঁটাচলা করতে পেরেছেন৷ ঢোকার জন্য অনেক প্রবেশ পথ ছিলো, যা ভোগান্তি কমিয়েছে৷ তিনি বলেন, ‘‘এবার বইমেলা বৃষ্টির কারণে দুইদিন বেড়েছে৷ বাণিজ্য মেলার সময় বাড়ে, বইমেলার বাড়ে না৷ এটা ছিল আমাদের আক্ষেপ৷''\nসোহরাওযার্দী উদ্যানে বইমেলা সম্প্রসারণের পর থেকেই বই মেলার আয়তন বাড়ছে৷ এবার আরো বেড়েছে৷ এবারের বইমেলায় এ বছর ৫৫০টি প্রতিষ্ঠানকে মোট ৭৫০টি স্টল দেয়া হয়৷ আর প্যাভেলিয়ন ছিল ২৪টি৷ এর মধ্যে ১৪০টি স্টল ছিল বাংলা একাডেমি প্রাঙ্গণে৷\n‘মানসম্পন্ন বইয়ের সংখ্যা বেড়েছে’\nবাংলা একাডেমির পরিচালক এবং অমর একুশে গ্রন্থমেলার সদস্য সচিব জালাল আহমেদ ডয়চে ভেলেকে বলেন, ‘‘বিজয় ১৯৫২ থেকে ৭১ নবপর্যায় - এটা ছিল আমাদের এবারের বই মেলার মূল থিম৷ আর এই থিমকে মাথায় রেখেই পুরো বইমেলার স্টল বিন্যাস থেকে শুরু করে সব ধরনের সাজসজ্জা করা হয়েছে৷ আর আমরা শিশুদের জন্য আয়োজনে সবচেয়ে বেশি গুরুত্ব দিয়েছি৷ শুধু শিশু পাঠক নয়, এবার শিশুদের লেখা বইও আমরা পেয়েছি৷ আর মেলার আয়তন বেড়েছে৷ শৃঙ্খলা রক্ষায় আমরা তৎপর ছিলাম৷''\nতিনি বলেন, ‘‘এবার মেলায় প্রচুর দর্শনার্থী ও বই প্রেমী এসেছেন৷ পাঠক, লেখক ও বই সবই বেড়েছে৷ বেড়েছে মানসম্পন্ন বইয়ের সংখ্যা৷ আর প্রাকৃতিক দুর্যোগকে সামলে আমরা মেলা সচল রেখেছি৷ ক্ষতি পুষিয়ে ওঠার চেষ্টা করেছি৷ মেলা বন্ধ রাখতে হয়নি৷''\nবাংলা একাডেমি কর্তৃপক্ষ এবারের অভিজ্ঞতা কাজে লাগিয়ে সামনে মেলাকে আরো সুন্দর ও নান্দনিক করতে চান৷\n‘বাংলা একাডেমির বাইরেই অনুবাদের বই বেশি বের হয়'\nবাংলা একাডেমির শুরু থেকে গুরুত্ব পেয়েছে অনুবাদ৷এখন দেশে অনুবাদের অবস্থা কী? একাডেমি থেকে কী পরিমাণ বইয়ের অনুবাদ হচ্ছে? অনুবাদের মান কেমন? (05.02.2019)\nযখন পড়তে শিখিনি, তখন বই হাতে নেওয়ার প্রধান কারণ ছিল প্রচ্ছদ বা বইয়ের মলাট আর ভেতরের ছবি৷ যেসব আঁকিয়েরা বইয়ের প্রচ্ছদে অনেক দূরের গ্রাম আঁকতেন, তাঁদের প্রতি অন্যরকম ভালোবাসা ছিল৷ (04.02.2019)\nবাংলাদেশে সারাবছর যেসব বই প্রকাশিত হয়, তার মধ্যে ৫০ থেকে ৬০ ভাগই তরুণ এবং নবীন লেখকদের৷ বিশেষ করে অমর একুশে গ্রন্থমেলায় তরুণ লেখকদের বই প্রকাশের আগ্রহই বেশি৷ (05.02.2019)\nআত্মপরিচয় নির্মাণ আর আত্মঅনুসন্ধানের জায়গা হোক বইমেলা\nফেব্রুয়ারি আর বইমেলা ঢাকাবাসী বাঙালি মধ্যবিত্ত শিক্ষিত সমাজের কাছে গত তিরিশ বছরে প্রায় সমার্থক হয়ে উঠেছে৷ হয়ে উঠেছে একটা অভ্যাসের মতো৷ (05.02.2019)\nকি-ওয়ার্ডস বাংলাদেশ, বইমেলা, অমর একুশে গ্রন্থমেলা, ২০১৯, বৃষ্টি, আলাদা, কারণ, থিম, লেখক, হুমায়ুন আহমেদ, বই, তরুণ লেখক\nকাজীদা এবং সেবা প্রকাশনী 04.02.2019\nবাবার কাছ থেকে টাকা নিয়ে একটা প্রেস, একটা ট্রেডল মেষিন আর কয়েকটা টাইপরাইটারের ব্যবস্থা করলেন এক তরুণ৷ বাকিটা ইতিহাস, ৫৫ বছর ধরে বাঙালি পাঠককে ‘সেবা প্রকাশনী'র সেবার ইতিহাস৷\nপ্রচ্ছদ ‘শিল্প' হয়ে উঠুক 04.02.2019\nযখন পড়তে শিখিনি, তখন বই হাতে নেওয়ার প্রধান কারণ ছিল প্রচ্ছদ বা বইয়ের মলাট আর ভেতরের ছবি৷ যেসব আঁকিয়েরা বইয়ের প্রচ্ছদে অনেক দূরের গ্রাম আঁকতেন, তাঁদের প্রতি অন্যরকম ভালোবাসা ছিল৷


লকডাউন দিয়েও কেন এদেশে করোনা সংক্রমণ ও মৃত্যু ঠেকানো যাচ্ছে না? - সাপ্তাহিক দেওয়ানবাগ - Weekly Dewanbag\nHome চিকিৎসা বিজ্ঞান ও প্রযুক্তি চিকিৎসা লকডাউন দিয়েও কেন এদেশে করোনা সংক্রমণ ও মৃত্যু ঠেকানো যাচ্ছে না?\nলকডাউন দিয়েও কেন এদেশে করোনা সংক্রমণ ও মৃত্যু ঠেকানো যাচ্ছে না?\nগত বছরের ৮ মার্চে আমাদের দেশে সর্বপ্রথম করোনা রোগী সনাক্ত হয়। এরপর সাধারণ ছুটি, লকডাউনসহ নানা স্বাস্থ্যবিধি আরোপ করা সত্ত্বেও দেশে দৈনিক কোভিড-১৯ আক্রান্ত রোগীর সংখ্যা আজ প্রায় ১২ হাজারের উপরে। এতো কিছুর পরেও এই করোনা সংক্রমণ ও মৃত্যুর ঊর্ধ্বগতির মূল কারণ আমাদের অসচেতনতা।\nব্যক্তিগত পর্যায়ে সচেতনতা না বাড়লে করোনা সংক্রমণ প্রতিহত করতে কেবলমাত্র এই লকডাউন তেমন কোনো কাজে আসবে না।\nকরোনা সংক্রমণ ও মৃত্যুর ঊর্ধ্বগতির কারণ:\nআমাদের অসচেতনতার কারণেই কোভিড-১৯ রোগের বিস্তার ঠেকানো যাচ্ছে না। আর এই অসচেতনতার অন্যতম প্রধান কারণ হচ্ছে এই রোগ সম্পর্কে আমাদের অজ্ঞতা ও স্বাস্থ্যবিধি মেনে চলার বিষয়ে আমাদের অবহেলা।\nক) করোনার মৃদু উপসর্গকে সিজনাল জ্বর মনে করা: সর্দি-কাশি-জ্বর, এটা সাধারণত শ্বাসতন্ত্রে সংক্রমণ ঘটায় এরকম যে কোনো ভাইরাল ইনফেকশনের একটি সাধারণ উপসর্গ। প্রতি বছরই কোনো না কোনো সময়ে আমরা অনেকেই কম-বেশি এরকম সমস্যায় আগেও ভুগেছি যা সাধারণত ৪-৫ দিনের মধ্যে তেমন কোনো চিকিৎসা ছাড়াই ভালো হয়ে গেছে।\nকরোনা ভাইরাস মূলত আমাদের এই শ্বাসতন্ত্রেই সংক্রমণ ঘটায়। সুতরাং, যারা করোনা ভাইরাসের মৃদু সংক্রমণে ভুগছে তাদেরও কিন্তু এই একই রকম উপসর্গই (সর্দি-কাশি-জ্বর) থাকবে।\nসুতরাং, এই করোনা মহামারির সময়ে কারও যদি এরকম সর্দি-কাশি-জ্বরের কোনো উপসর্গ থাকে সেক্ষেত্রে এটাকে সিজনাল জ্বর হিসেবে হালকাভাবে দেখার কোনো সুযোগ নেই। আমরা ভুল করছি এখানেই। এদেশের বেশিরভাগ মানুষ করোনা রোগ বলতে জ্বর, কাশি সাথে শ্বাসকষ্টকেই বোঝে।\nফলে করোনার মৃদু উপসর্গকে আমরা গুরুত্ব দিচ্ছি না। করোনার মৃদু উপসর্গসহ রোগী, যাদের কোনো শ্বাসকষ্ট নেই বেশিরভাগ মানুষ ভাবছে এটা সিজনাল জ্বর।\nকরোনার এসব উপসর্গ থাকার পরেও আমরা দিব্যি যত্রতত্র মাস্ক ছাড়াই ঘুরে বেড়াচ্ছি, আরও দশ জন মানুষের সাথে মিশছি এবং নিজের অজান্তেই সমাজে এই রোগের বিস্তার ঘটাচ্ছি। একটি বিষয় অনুধাবন করা উচিৎ যে আপনার অসাবধানতার বশে যে রোগটি আপনার থেকে অন্যের মাঝে সংক্রমিত হলো, আপনি নিজে ৪-৫ দিন পর ভালো হয়ে গেলেও আপনার থেকে সংক্রমিত হওয়া অন্য মানুষটি হয়তো এই রোগে মারা যাচ্ছে।\nসুতরাং, এই সময়ে কারও যদি সর্দি, কাশি, জ্বর, শরীর ব্যথা, গলা ব্যথা ইত্যাদি কোনো উপসর্গ থাকে তাহলে তার উচিৎ হবে চিকিৎসকের পরামর্শ নেওয়া এবং অন্তত ১৪ দিন আইসোলেশনে থাকা। অর্থাৎ, ঘর থেকে বের না হওয়া।\nখ) মাস্ক পরার বিষয়ে অনিহা: মাস্ক পরার বিষয়ে আমাদের অনিহা কোভিড-১৯ বিস্তার ঘটাতে সাহায্য করছে। এত প্রচার প্রচারণার পরেও আমরা অনেকেই এই মাস্ক ব্যবহারের সঠিক নিয়ম কি তা জানিনা।\nঅনেকেই মাস্ক পকেটে নিয়ে ঘুরে বেড়াচ্ছেন। আইন-শৃঙ্খলা রক্ষাকারী বাহিনীর কারও প্রশ্নের সম্মুখীন হলে তখন অনেকে পকেট থেকে মাস্ক বের করে দেখাচ্ছেন যে তার মাস্ক সাথেই আছে।\nমাস্ক আইডি কার্ড সমতুল্য কোনো বিষয় নয় যে এটা প্রয়োজনে পকেট থেকে বের করে শুধু দেখাবেন। এটা মুখে না পরে পকেটে রাখলে কোনো লাভ হবে না। আবার অনেকে মাস্ক থুতনিতে ঝুলিয়ে ঘুরে বেড়াচ্ছেন। এতে নিজে সংক্রমিত হবার ঝুঁকি যেমন বাড়ছে তেমনি অন্যকে সংক্রমিত করার সুযোগ তৈরি হচ্ছে।\nগ) সময়মত হাসপাতালে না যাওয়া: কোভিড-১৯ আক্রান্ত কারও যখন শ্বাস কষ্ট শুরু হয়, তখন অনেকে বাসায় বসে থেকে অযথা সময় নষ্ট করে। করোনায় আক্রান্ত একজন ব্যক্তি যখন বাড়িতে চিকিৎসা নেয়, তার উচিৎ অক্সিমিটার দিয়ে তার শরীরে অক্সিজেন মাত্রা ঠিক থাকছে কিনা তা মনিটর করা। এই অক্সিমিটার আপনাকে সিদ্ধান্ত নিতে সাহায্য করবে যে আপনি চিকিৎসা বাড়িতে বসেই নিবেন, নাকি চিকিৎসার জন্য আপনাকে হাস্পাতালে যেতে হবে।\nএই করোনা মহামারির সময়ে প্রত্যেকের বাসায় এই অক্সিমিটার রাখা জরুরি। একজন সুস্থ মানুষের অক্সিজেন মাত্রা সাধারণত ৯৭% এর বেশি থাকে। কোভিড-১৯ আক্রান্ত কারও অক্সিজেন মাত্রা যদি কমতে থাকে এবং তা ৯২-৯৩% এ নেমে আসে সেক্ষেত্রে তার হাসপাতালে যাওয়া উচিৎ। অনেকে বাড়িতে অক্সিজেন সিলিন্ডার জোগাড় করে অক্সিজেনের ব্যবস্থা করেন।\nকিন্তু যদি দেখা যায় যে এই সিলিন্ডারের অক্সিজেন প্রয়োগের পরেও অক্সিজেন মাত্রা ৯০% এর উপর উঠছে না সেক্ষেত্রে কালক্ষেপণ না করে তার হাসপাতালে যাওয়াই উত্তম। বিলম্বের কারণে অনেক রোগী হাসপাতালে পৌঁছানোর পর দেখা যায় যে তার শরীরে অক্সিজেনের মাত্রা ইতোমধ্যে ৬০-৭০% এ নেমে গেছে। এই রোগীগুলোকে পরে বাঁচানো মুসকিল হয়ে যায়।\nকোভিড-১৯ সনাক্তে পরীক্ষার গুরুত্ব:\nআমদের দেশে কোভিড-১৯ সনাক্তের জন্য প্রথম থেকেই পিসিআর টেস্ট করা হচ্ছে। ইদানিং কিছু জেলায় এই পিসিআর টেস্টের পাশাপাশি এন্টিজেন টেস্টও করা হচ্ছে। কোভিড-১৯ এর কোনো উপসর্গ দেখা দিলে সকলেরই উচিৎ টেস্ট করা। এতে আইসোলেশনে থাকার বিষয়ে সচেতনতা যেমন বাড়বে তেমনি চিকিৎসার প্রয়োজনে হাসপাতালে ভর্তি হতেও এই পরীক্ষার ফল সাহায্য করবে।\nতবে একটা বিষয় জানা উচিৎ যে এই টেস্টগুলোর কিছু সীমাবদ্ধতা আছে। এই টেস্ট শতভাগ রোগীকে সনাক্ত করতে সক্ষম নয়। অর্থাৎ, কিছু ক্ষেত্রে রোগ থাকা স্বত্বেও টেস্ট এর ফলাফল নেগেটিভ আসতে পারে।\nসেজন্য টেস্টের ফল যাই আসুক না কেন আপনার যদি জ্বর, সর্দি, কাশি ইত্যাদি উপসর্গ থাকে তাহলে চিকিৎসকের পরামর্শ নিন এবং ১৪ দিন নিজ বাড়িতে আইসোলেশনে থাকুন।\nভ্যাক্সিন এর গুরুত্ব:\nভ্যক্সিন নেওয়া ছাড়া এই রোগকে মোকাবিলা করা কঠিন। সুযোগ থাকলে ভ্যাক্সিন অবশ্যই নিতে হবে। তবে এটাও মনে রাখতে হবে যে এই ভ্যাক্সিন নিলেই যে আপনি শতভাগ নিরাপদ থাকবেন, তা কিন্তু নয়। ভ্যাক্সিন নেবার পরেও আপনাকে স্বাস্থ্যবিধি মেনে চলতে হবে। তবে আশার কথা হলো যে প্রথম দিকে অনেকের মাঝেই এই ভ্যাক্সিন নেবার বিষয়ে অনিহা কাজ করলেও এখন মানুষ স্বতঃস্ফূর্ত ভাবেই ভ্যাক্সিন নিচ্ছে।\nপরিশেষে বলতে চাই যে এখনও সময় আছে, সব কিছু নিয়ন্ত্রণের বাহিরে চলে যাবার আগেই আসুন আমরা সচেতন হই। যে মানুষটি কোভিড-১৯ এ আক্রান্ত হয়ে মারা গেছেন তিনি হয়তো এক সপ্তাহ আগেও চিন্তা করেননি যে তাকে এভাবে চলে যেতে হবে।\nআমরা কেওই জানি না যে আমাদের সামনে কি কঠিন সময় অপেক্ষা করছে। আসুন, আমরা সচেতন হই অন্তত নিজের কথা ভেবে, সচেতন হই অন্তত নিজ পরিবারের আপন মানুষটির কথা ভেবে।\nPrevious articleস্যার প্রফুল্ল চন্দ্র রায়


কলকাতার ভাগাড়-বিলাস… – Libberish\nOn May 5, 2018 By Neelotpal SinharoyIn English\nপ্রথমেই, গত দু’সপ্তাহের অনুপস্থিতির জন্য ক্ষমা চেয়ে নিচ্ছি! কারণ যাইহোক, সেগুলো খতিয়ে দেখলে শেষমেশ সেই চিরাচরিত ল্যাদের ক্যাটেগরীতেই পড়বে; তাই সে গভীরে না গিয়ে সিধে কাজের কথায় আসি। যদিও সেভাবে ভেবে দেখতে গেলে, আমি কাজের কথা খুব একটা বলি না, কিন্তু যাকগে যাক। আজ বড্ড বেশী বিশ্লেষণ করে ফেলছি…\nএ সপ্তাহটা কলকাতাবাসীর বড্ড বাজে গেল… মানে অনেক দিক থেকেই। বহুদিন পরে, আজ আবার সর্বভূক বাঙালীর পেটে টান পড়েছে! কারণ বিভিন্ন টিভি চ্যানেলের ‘ভাঙন ধরানো খবর’ অনুযায়ী, আপনি নাকি গত পনেরো বছর ধরে রামপাখির নামে যুধিষ্ঠীরের বাহন ভক্ষণ করেছেন। শুধু তাই নয়, পচা মাংসও গেছে আপনার পেটে। তাই ক্ষুধাতুর বাঙালি আজ পেটে কিল মেরে নিরামিষ গিলছে, কেউ ভয়ে, কেউ বা স্রেফ ঘেন্নায়। আর সোশ্যাল মিডিয়া তো তার সার্কাস দেখাতে মাঠে নেমেছে সবার আগে…\n-“অমুক অমুক রেস্তরাঁতে পচা মাংস সাপ্লাই হত…” – এই বলে এক বিঘত লম্বা একটা লিস্টি বেরিয়ে পড়ল ফেসবুক-এ, হোয়াটস্যাপ-এ। আরে বাবা, ভালো করে দেখ, একগাদা আমিষের মাঝখানে একটা নিরামিষ রেস্তরাঁর নাম আছে যে!\nকিন্তু না! হুজুগে বাঙালি মেতে পড়ল… কারন তারা জানে, ‘শেয়ারিং, ইজ কেয়ারিং…”\nকত রেস্তরাঁ তো বলেই দিল\n-“আমাদের নামে মিথ্যে অপবাদ দিলে, পুলিসে দেব…”\nএই চাপান-উতোর পর্বে আবার লোকে কবি হয়ে উঠল…\n“খেয়ে পাঁঠার ঝোল, তুলিলাম ঢেঁকুর…\nপেট থেকে পাঁঠা বলে, ‘দাদা, আমি কুকুর!’ ”\nহাজার বিপদের মধ্যেও সেন্স অফ হিউমার জ্যান্ত রাখা, একমাত্র বাঙালির পক্ষেই সম্ভব। এরকম ‘হাইকু’-এর জন্য রচয়িতা কে তাই সাধুবাদ না দিয়ে পারি না…\nমাংস-বিভীষিকা কাটতে না কাটতেই হল আর এক সমস্যা। দমদম মেট্রোয় আলিঙ্গঙ্কারী এক ‘কাপুল’কে দমাদম মার লাগানো হল। আর সেটা নিয়ে সোশ্যাল মিডিয়ায় যা হল, সেটা পড়ে হাসব, না কাঁদব ভেবে পেলাম না। প্রথমে প্রতিবাদ এর ঝড়, তারপর কিছু লোকজন বলল ‘পিটিয়েছে বেশ করেছে’। কিছু লোকজন বলল, ‘মেট্রোর মধ্যে যৌনতা? শেম শেম’ তারপর লোকে গপ্প লিখে, ভিডিও বানিয়ে, তারপর সে ভিডিও ডিলিট করে একক্কার কান্ড করল। চোখের আন্দাজে অনেক লোককে শনাক্ত করে নির্দোষ লোকেদের হেনস্থাও করা হল। অনেক মিম তৈরী হল, অনেক জল ঘোলা হল, শেষমেশ দেখা গেল, ভিক্টিম-ভিলেন সবাই বেপাত্তা।\nএবার, এখানে আমার মতামত কি, সেটাই বলি।\nদেখুন মশাই, কলকাতা আমার মতে প্রেমিক-প্রেমিকাদের জন্য সবথেকে নিরাপদ শহর; খাপ পঞ্চায়েত নেই, অনার কিলিং নেই(ব্যাতিক্রম প্রিয়াংকা-রিজওয়ানুর), রাস্তাঘাটে যুগলদের একটাই সমস্যা, সেটা হল হিজড়েদের উৎপাত। এখন সেদিন মেট্রোয় কি হয়েছিল, কেন হয়েছিল, কারো শোনা কথায় কোনো সিদ্ধান্তে এসে আমি কথা বলতে চাই না, আমি শুধু সবদিক থেকে আমার মতামত ব্যক্ত করব।\nপ্রথমত, কারো গায়ে হাত তোলা, রাস্তায় ঘাটে, সে আমার চেয়ে বয়সে ছোট হোক বা বড়, আমি এক্কেবারেই সমর্থন করি না। এবং, যতদুর জানি, সেটা ভারতীয় সংবিধানে ফৌজদারী অপরাধের মধ্যে পড়ে। যদি মনে হয় পাবলিক প্লেসে কেউ বেলেল্লাপনা করছে, তাকে পুলিসের হাতে তুলে দাও, গনধোলাই দেওয়ার তুমি কে? আলোকনাথ? না রজনীকান্ত?\nদ্বিতীয়ত, সংবিধানের কথায় যদি আসি, সংবিধানের আর্টিক্যাল ১৯(১)(এ) বলে, প্রকাশ্যে আলিঙ্গন, এবং চুম্বন, কোনোটাই অপরাধমূলক নয় এবং অশ্লীল নয়, এবং সেকশন ২৯৪ বলে, যে কোনো রকম অশ্লীলতা দন্ডনীয় অপরাধ। এবার জাপটে চুমু খেতে খেতে যদি কেউ অশ্লীল হয়ে যায় (সেটা মেট্রোর মধ্যে কিভাবে সম্ভব, আমার মোটা মাথায় তো ঢোকে না)- তো পুলিসে দিন, ঘাড় ধরে পুলিসে দিন। গায়ে হাত তোলার আপনি কে? বয়সে বড় বলে সমাজ সংস্কারের দায়িত্ব তো কেউ আপনাকে দেয়নি!\nএবার আসি জেনারেশন গ্যাপের কথায়। সেদিন ট্রেনে মাঝবয়সী বা বৃদ্ধ লোকগুলির অতৃপ্ত যৌন বাসনা ছিল কিনা, আমি জানি না… সেদিন ছেলে আর মেয়েটি তাদের গালাগালি করেছিল কিনা আমি জানি না… কিন্তু কথা হল, সেদিন থেকে বেশ কিছু ভদ্রলোকের ফেসবুক প্রোফাইলের ছবি বিভিন্ন পেজে ছেড়ে, যেভাবে গালাগালি করা হল, সেটাও সমর্থনযোগ্য নয়, সেটা সাইবার-বুলিং-এর পর্যায় পড়ে।\nআর সবচেয়ে বড় কথা হল… বয়স তুলে গালাগালি দেওয়া, এর চেয়ে হাসির আর কিছু হতে পারে না। কারণ, বয়েস কারোর থেমে থাকে না। আজ থেকে পঞ্চাশ বছর পর, যদি আমার প্রোফাইলে লোকে হাজার হাজার খিস্তি করে, আমি নিতে পারব? মানসিক চাপটা ?\nএবার বলি, বয়স-জাতি-ধর্ম-নির্বিশেষে, মানুষ মাত্রই ছাঁচড়া। ভরদুপুরে ইলিয়ট পার্ক, সেন্ট্রাল পার্ক, এর ভেতর এক চক্কর হেঁটে আসবেন। দেখবেন ঝোপে ঝাড়ে কামসূত্রের নতুন চ্যাপ্টার লেখা চলছে। আর আজই তো, আমি কলেজ থেকে ফেরার পথে দেখলাম এক দাদু, বড়রাস্তার ধারে দাঁড়িয়ে তলপেটের ওপর লুঙ্গি তুলে মুত্র বিসর্জন করছেন। একবার ভেবে বলুন তো, এদের মধ্যে কোনটা বেশি অশ্লীল?\nভাবুন, ভাবুন… এ প্রশ্নের উত্তরের ওপর বাঙালির ভবিষ্যত নির্ভরশীল। এর উত্তরই স্থির করবে, বাঙালির তথা কলকাতার ‘মানসিকতার’ ভাগাড়-বিলাস, আর কতদিন চলবে…\n2 thoughts on “কলকাতার ভাগাড়-বিলাস…”\nSubhajit Bittu Ghosh\njioo pagla 😀\nসত‍্যি কি বাজে ব‍্যাপার…\nMay 5, 2018 at 5:41 pm\t Reply


যবিপ্রবি ছাত্রী হলে নানাবিধ সমস্যা, ছাত্রীদের ক্ষোভ\nপ্রকাশ: ২০১৯-১১-০৩ ৪:১১:২২ পিএম\nসজীবুর রহমান | রাইজিংবিডি.কম\nযশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) শেখ হাসিনা হল নানাবিধ সমস্যায় জর্জরিত। এসব সমস্যা প্রতিনিয়ত বাড়াচ্ছে শিক্ষার্থীদের ভোগান্তি। হলের ডাইনিং, রিডিং রুম থেকে শুরু করে বাথরুম সব জায়গাতেই অন্তহীন সমস্যা। এতে শিক্ষার্থীদের মাঝে ক্ষোভ বিরাজ করছে।\nহলের প্রধান সমস্যা খাবারের মান। ছাত্র হলের খাবারের মান কিছুটা উন্নত হলেও ছাত্রী হলের খাবার নিম্নমানের। হলের অভ্যন্তরীণ একমাত্র ক্যান্টিন সেটাও দুমাস যাবৎ বন্ধ রয়েছে। এসব সমস্যার কারণে শিক্ষার্থীরা অনেক দিন ধরেই রুমে রান্না করে খায়। কিন্তু হঠাৎ ২৬ অক্টোবর পরীক্ষার আগের দিন হলে অভিযান চালায় হল প্রশাসন এবং সব রাইস কুকার, হিটার ও রান্নার সরঞ্জামাদি নিয়ে যায়, এতে পরীক্ষার ভেতর চরম ভোগান্তিতে পড়েছে শিক্ষার্থীরা।\nএই সমস্যা থেকে সমাধানের উপায় জানতে চাইলে এক শিক্ষার্থী বলেন, ‘অনতিবিলম্বে ক্যান্টিন চালু করতে হবে। ক্যান্টিনে সকালের নাস্তা পর্যাপ্ত পরিমাণ থাকে, সেই ব্যবস্থা করতে হবে। অন্যান্য খাবারসহ নিত্য প্রয়োজনীয় সামগ্রী থাকতে হবে।’\nশিক্ষার্থীরা জানায়, টয়লেট, বেসিন খুবই অপরিষ্কার। পরিচ্ছন্ন কর্মীদের বললেও তারা কর্ণপাত করে না। পুরো হলে ওয়াইফাই সেবার রাউটার স্থাপন করে ওয়াইফাই সংযোগ দিলেও রাউটার থেকে দূরের রুমগুলো সংযোগ পায় না, কিছু সময় পর পর সংযোগ বিচ্ছিন্ন হয়ে যায় এবং সংযোগ খুবই ধীরগতি সম্পন্ন। হলে নিরবচ্ছিন্ন সংযোগ দেয়ার কথা থাকলেও নামমাত্র সেগুলো চলে, যা শিক্ষার্থীদের কোনো কাজে আসে না।\nহলের ছাদ বন্ধ করে দেয়া হয়েছে, এই বিষয়ে পরিবেশ বিজ্ঞান ও প্রযুক্তি বিভাগের শিক্ষার্থী নাজনীন সুলতানা জানায়, হলের গেট ৭ টায় বন্ধ হয়ে যায়। ছাদও যদি বন্ধ থাকে, তাহলে মেয়েরা গল্প করবে কোথায় বসে? নাকি মেয়েদের জীবনে সুখ দুঃখ নাই? কেউ যদি আত্মহত্যা করতে চায় তো ছাদ থেকে লাফ দেয়ার অনেক বিকল্প আছে।\nশেখ হাসিনা হলের প্রভোস্ট ড. সেলিনা পারভীন বলেন, ‘ডাইনিং এর খাবারের মান উন্নয়নে কাজ চলছে এবং অতিরিক্ত বাবুর্চিও নিয়োগ দেয়া হয়েছে। তবে ক্যান্টিন বন্ধের বিষয়টি পুরোপুরি সত্য নয়, এখানে খাবার সল্পতা থাকলেও ক্যান্টিন চলছে নিয়মিত। আমাদের পরিচ্ছন্ন কর্মীরা নিয়মিত পরিষ্কার করছে। তারপরও যদি টয়লেট বাথরুম নোংরা হয়, তাহলে আমি এখানে অবশ্যই ছাত্রীদের অবহেলাকে দায়ী করব। রিডিং রুমে চেয়ার, টেবিল ও ফোনের স্বল্পতা আছে, আমরা এ বিষয়ে বারবার প্রকৌশল দপ্তরকে অবহিত করার পরও তারা কোনো পদক্ষেপ নেয়নি।’


অবশেষে তত্ত্বাবধায়কের চেয়ারে বসলেন জনপ্রিয় ডা. লিটু - দৈনিক কল্যাণ\nHome বক্স অবশেষে তত্ত্বাবধায়কের চেয়ারে বসলেন জনপ্রিয় ডা. লিটু\nঅবশেষে তত্ত্বাবধায়কের চেয়ারে বসলেন জনপ্রিয় ডা. লিটু\nকল্যাণ রিপোর্ট : অবশেষে যশোর জেনারেল হাসপাতালের তত্ত্বাবধায়ক হিসেবে যোগ দিতে পেরেছেন জনপ্রিয় চিকিৎসক আবুল কালাম আজাদ লিটু।\nআজ শনিবার সকাল পৌনে ১১টার দিকে ভারপ্রাপ্ত তত্ত্বাবধায়ক ডা. আবদুর রহিম মোড়লের কাছ থেকে আনুষ্ঠানিকভাবে তিনি দায়িত্ব বুঝে নেন। যোগদান অনুষ্ঠানে হাসপাতালের সহকারী পরিচালক ডাক্তার আব্দুর রউফ ও ডাক্তার হিমাদ্রিশেখর ছাড়া কোনো চিকিৎসক উপস্থিত ছিলেন না।\nডা. লিটুকে যশোর জেনারেল হাসপাতালের তত্ত্বাবধায়ক হিসেবে নিযুক্ত করার পর সরকারপন্থী প্রভাবশালী কিছু ডাক্তার সক্রিয় হয়ে ওঠেন। তারা লিটু যাতে এই চিকিৎসা কেন্দ্রে যোগ দিতে না পারেন, তার জন্য সব চেষ্টাই করেন।\nজানতে চাইলে বিদায়ী ভারপ্রাপ্ত তত্ত্বাবধায়ক ডা. আব্দুর রহিম মোড়ল বলেন, আইনি জটিলতার কারণে গত সপ্তাহে ডাক্তার আবুল কালাম আজাদ লিটু যোগদান করতে পারেননি। তিনি দেশের বাইরে ছিলেন। বিদেশ থেকে আসার পরে ডিজি অফিসে যোগদান করে ছাড়াপত্র নিয়ে আজ কর্মস্থলে যোগ দিলেন।\nএক প্রশ্নে ডা. মোড়ল বলেন, ‘আমি হাসপাতালের ভারপ্রাপ্ত তত্ত্বাবধায়ক পদের দায়িত্ব নিতে চাইনি। সরকার মনে করেছিল তাই দায়িত্ব পালন করেছি। মাত্র দুই মাসের মতো যশোর জেনারেল হাসপাতালের ভারপ্রাপ্ত তত্ত্বাবধায়ক হিসেবে দায়িত্ব পালনকালে আমার অনেক অভিজ্ঞতা হয়েছে। আবুল কালাম আজাদ সাহেব যোগদান করেছেন। আমি তাকে প্রতিষ্ঠানটি চালাতে সব ধরনের সহযোগিতা করবো।’\nডাক্তার আবুল কালাম আজাদ লিটু বলেন, ‘এর ভেতর অনেক ব্যাপার ছিল। ভেতরে ভেতরে ডাক্তার হিমাদ্রিশেখরকে হাসপাতালের তত্ত্বাবধায়ক পদে বসানোর চেষ্টা করা হয়েছিল। সকল বাধা-বিপত্তি উপেক্ষা করে অবশেষে আমি দায়িত্ব বুঝে নিয়েছি।’\nএক প্রশ্নের জবাবে ডাক্তার লিটু বলেন, ‘খুবই ভালো লাগছে। যশোরবাসীর সেবা করার যে দায়িত্ব আমাকে দেওয়া হয়েছে, তা আমি যথাযথভাবে পালন করে যাব। আমি সকলের সহযোগিতা চাই।’\nডা. লিটুর যোগদান অনুষ্ঠানে অনুপস্থিতি প্রসঙ্গে ডাক্তার হিমাদ্রি শেখর বলেন, ‘আউটডোর ও বিভিন্ন ওয়ার্ডে ডাক্তাররা দায়িত্ব পালন করছে। সেই কারণে যোগদান অনুষ্ঠানে ডাক্তারদের উপস্থিতি কম।’\nগত সপ্তাহে যখন ডা. লিটু হাসপাতালে তত্ত্বাবধায়ক হিসেবে যোগ দিতে গিয়েছিলেন, তখন বিপুল সংখ্যক ডাক্তার ডিউটি বাদ দিয়ে তাকে ঠেকাতে সভায় মিলিত হন। এই বিষয়ে দৃষ্টি আকর্ষণ করলে ডা. হিমাদ্রি কৌশলে এড়িয়ে যান।\nPrevious articleআন্দামান সাগরে আরও রোহিঙ্গা বোঝাই নৌকা থাকার আশঙ্কা জাতিসংঘের\nNext articleআগামীকাল কল্যাণ সম্পাদকের ৬৭ তম জন্মদিন


এপ্রিল 5, 2019 একটি কার্যকর ফরেক্স শিক্ষা লেখক মেহেরিমা হাসান 1981 দর্শকরা\n২006 সালে, তাদের উৎপাদন ২ মিলিয়ন ইউনিট অতিক্রম করবে, যা 1999 ইসিএন ফরেক্স ট্রেডিং এর তুলনায় তুলনামূলকভাবে 50 গুণ বেশি বৃদ্ধি পেয়েছে।\nছাদে থাকা একটি ব্যক্তিগত বাড়িতে চিত্তবিনোদন এলাকা, gazebos - শীতল রং ছোট রচনা এখানে উপযুক্ত। উপরের প্রকল্পে, আউটপুট সিগন্যাল COM পোর্ট (ডিসিডি) এর 1 পিনে সরবরাহ করা হয়। এই যোগাযোগটি COM পোর্টের জন্য আদর্শ মাউস দ্বারা ব্যবহার করা হয় না, তাই যদি আপনার কাছে যথেষ্ট কম COM পোর্ট না থাকে তবে এই স্কীমটি মাউসের সাথে সমান্তরালভাবে ব্যবহার করা যেতে পারে (তবে মোডেমের সাথে নয়)! আউটপুট সংকেত শুধুমাত্র ডিসিডির জন্যই নয়, ইসিএন ফরেক্স ট্রেডিং সিটিএস বা ডিএসআর যেমন অন্যান্য পরিচিতিগুলিতেও সরবরাহ করা যেতে পারে। এই সমস্ত পরামিতি আইআর রিসিভারে কাজ করে এমন প্রোগ্রামে সেট করা যেতে পারে। প্রোগ্রামের বিভিন্ন রূপ আছে, WinLIRC প্রোগ্রামটি সবচেয়ে সাধারণ। আমি আপনাকে Girder প্রোগ্রাম ব্যবহার করার পরামর্শ দিতে পারেন।\nপরে আপনি অবাঞ্ছিত আমানত মাজা থেকে আপনার ক্যাবিনেটের মুক্তি, আপনি ব্যায়াম করতে এই সময় চালিয়ে যেতে পারেন, কিছু বিক্রি বন্ধুদের । সব পরে, আপনি কি জানেন, খুব, সম্ভবত বস্ত্র, আসবাবপত্র বা যন্ত্রপাতি আছে, যা তারা আনন্দ পাই না এবং যা থেকে সানন্দে পরিত্রাণ পেতে। আর যদি তারা তাদের জন্য টাকা পাবেন, তারপর আমি তাদের কাজের জন্য আপনার সাথে একটি নির্দিষ্ট কমিশন ভাগ করার জন্য খুশি।\nকিনুন আজ Bitcoins তাত্ক্ষনিক মেসেঞ্জার, ইন্টারনেট wallets এবং kriptovalyutnye এক্সচেঞ্জ বিশেষ ইন্টারনেটের এক্সচেঙ্গার, বট অফার। অনেক দেশেই ঋন থাকলে টেক্স মওকুফ করে দেয়, সেটার জন্য ইত্যাদি।\nসর্বাধিক মানচিত্র উচ্চতা বৃদ্ধি: ইঞ্জিন এখন আটটি বৃহত্তর ভূখণ্ডের উচ্চতা সমর্থন করে, যার ফলে আরও বিভিন্ন এবং চিত্তাকর্ষক প্রাকৃতিক দৃশ্যের সঙ্গে মানচিত্র তৈরির অনুমতি দেয়। নিউরোমাইজিংয়ের গবেষকগণ অংশগ্রহণকারীদের সবগুলি 18- 30-year-olds ভিডিও গেম খেলার ইতিহাস নেই।\nফরেক্স ব্রোকার - সেরা ফরেক্স ট্রেডিং প্ল্যাটফর্ম এবং সিস্টেম\nকি-ওয়ার্ডসউত্তর কোরিয়া, সিরিয়া, জাতিসংঘ, বাশার আল-আসাদ, নিউ ইসিএন ফরেক্স ট্রেডিং ইয়র্ক টাইমস, রাসায়নিক, অস্ত্র, অভিযোগ বিপণন প্যাটার্নের চূড়ান্ত গঠনের পরেই বাজারটি প্রবেশ করতে পারেন। আপনি পছন্দসই মোমবাতি গঠন শেষ না হওয়া পর্যন্ত অপেক্ষা না করে, আপনি একটি বিয়োগ চুক্তি পেতে পারেন।\n20. বহিরঙ্গন মই। পানি থেকে মানুষের উত্থান সুবিধা। ভাসমান নোঙ্গর, টোভিং লাইন, ইত্যাদি রাস্তার সাথে সংযুক্ত করা হয়। পেমেন্ট জন্য পর্যাপ্ত সময় প্রায় সব ব্যাংক5বছর পর্যন্ত গাড়ির জন্য ঋণ ঋণ। এই সময়ের মধ্যে, প্রতি মাসে অর্থের পরিমাণ কম।\nএক্সপার্ট অ্যাডভাইজার -টি কি কাজ করছে? এক্সটেনশনটি কাজ করে EA প্রযুক্তির মাধ্যমে এবং কেবলমাত্র কাজ করে যখন স্বয়ংক্রিয় ট্রেডিং (AutoTrading) সেটিং সক্রিয় থাকে। এটি নির্দেশিত হয় আপনার চার্টের ডানদিকে উপরে থাকা একটি স্মাইলি দিয়ে ও মেনু ইন্টারফেসে স্বয়ংক্রিয় ট্রেডিং (AutoTrading) ইসিএন ফরেক্স ট্রেডিং বোতামেসবুজ তীর চিহ্ন দিয়ে। আমরা সকলেই জানি যে স্যাটেলাইট হতে আমরা কয়েকটি সুবিধা পাবো।\nআপনি কোন বিনিয়োগে কি খুঁজছেন? একটি স্থিতিশীল লভ্যাংশ-নীল চিপ প্রদানের ফলে রোজগারের (মূলধন বিনিয়োগকারীর জন্য খারাপ) পরিমাণের তুলনায় আয় (বিনিয়োগকারীর জন্য মহান) বেশি দিতে পারে। হয়তো আপনার কাছে স্টকগুলির জন্য পেট আছে যেগুলি তীব্রভাবে বৃদ্ধি পেতে পারে, তবে ধারণাটি শূন্য হতে পারে যদি ধারণাটি প্যান আউট না হয়। আপনি stateide থাকার খুশি, অথবা আপনি বিশ্বের অন্য অংশে কিছু এক্সপোজার পছন্দ করবেন? অভিযোজন জন্য, এটা লক্ষ্য করা উচিত যে প্রথম অক্সাইড (CaO) মোট 2/3; প্রতিটি পরবর্তী (Si02, A1203, Fe203) - পূর্ববর্তী অক্সাইডের V3 পরিমাণ ("স্মারক নিয়ম")।


নতুন নতুন প্রযুক্তি নিয়ে এগিয়ে যাচ্ছে ডাক বিভাগ\nঢাকা, শুক্রবার, ২৫ জুন ২০২১, ১১ আষাঢ় ১৪২৮ আপডেট : ২৫ মিনিট আগে\nপ্রকাশ : ৩০ মার্চ ২০২১, ১৫:৫৬\nডাক অধিদপ্তরের মহাপরিচালক\nডাক অধিদপ্তরের মহাপরিচালক মো. সিরাজ উদ্দিন বলেছেন, প্রধানমন্ত্রী শেখ হাসিনা মোবাইল মানি অর্ডারের উদ্বোধন করার পর বাংলাদেশে এর বিপ্লব ঘটেছে। যুগের সাথে তাল মিলিয়ে নতুন নতুন প্রযুক্তি নিযে ডাক বিভাগ এগিয়ে যাচ্ছে। এর সাথে ডাক বিভাগ মেইল প্রসেসিং সেন্টারের মাধ্যমে কৃষক ও ব্যবসায়ীদের পণ্য পরিবহনে সুবিধা দেবে।\nমঙ্গলবার বেলা ১২টায় গোপালগঞ্জ পোস্ট অফিসে মেইল প্রসেসিং সেন্টারের কাযর্ক্রম উদ্বোধনকালে সাংবাদিকদের বিভিন্ন প্রশ্নের জাবাবে তিনি এসব কথা বলেন।\nতিনি আরো বলেন, মেইল প্রসেসিং সেন্টারে ফ্রিজিং এর সুবিধা থাকবে। এতে কৃষকদের উৎপাদিত কৃষিপণ্য ও মাছ সংরক্ষণ করে ই-কমার্সের মাধ্যমে বিভিন্ন জেলায় পাঠানো যাবে। এখানে মাইনাস ২০ থেকে ৪০ ডিগ্রি সেলসিয়াস তাপমাত্রায় পণ্য সংরক্ষণ করা হবে। এতে তারা ফরিয়া বা দালালদের খপ্পরে পড়ে আর্থিক হয়রানির শিকার হবে না।\n‘কৃষকদের সেবা দিতে সারা বাংলাদেশে ৪৪টি মেইল প্রসেসিং সেন্টার করা হচ্ছে। পরবর্তীতে ৬৪টি জেলায় করা হবে এবং পর্বতীতে উপজেলাগুলোও করা হবে।’\nইউনিয়ন পোস্ট অফিসগুলো আধুনিকায়ন করা প্রসঙ্গে মহাপরিচালক আলো বলেন, সারা বাংলাদেশে ১০ হাজার পোস্ট অফিস রয়েছে। এর মধ্যে সাড়ে ৮ হাজার পোস্ট অফিস রয়েছে ইউনিয়নে। স্থানীয় উদ্যোক্তরা যে ঘর দেন, সেই ঘরে কাযর্ক্রম পরিচালিত হয়। তবে প্রধানমন্ত্রী শেখ হাসিনা চাচ্ছেন কারো ব্যক্তিগত ঘরে পোস্ট অফিসের কাযর্ক্রম চলবে না। সব পোস্ট অফিস থাকবে সরকারি জায়গায় ও ভবনে। সে বিষয়ে প্রকল্প নেয়া হয়েছে।\nএরপর টুঙ্গিপাড়ায় বঙ্গবন্ধু শেখ মুজিবুর রহমানের সমাধিসৌধ বেদিতে ফুল দিয়ে গভীর শ্রদ্ধা নিবেদন করেন ডাক মহাপরিচালক সিরাজ উদ্দিন। পরে তিনি বঙ্গবন্ধু ও পরিবারের শহীদ সদস্যদের রুহের মাগফেরাত কামনা করে ফাতেহা পাঠ ও বিশেষ মোনাজাতে অংশ নেন।\nএ সময় সহকারী মহাপরিচালক ও প্রকল্প পরিচালক মো. মুনসুর রহমান মোল্যা, খুলনা সার্কেলের পোস্ট মাস্টার জেনালের মো. শামসুল আলম, তত্ত্বাবধায়ক প্রকৌশলী মোধ শামীমউর রাজীসহ ডাক ভিঅগের কর্মকর্তা ও কর্মচারীরা উপস্থিত ছিলেন।


ধনুশ-ঐশ্বরিয়ার বিচ্ছেদ হয়নি! details\nডেস্ক রিপোর্ট প্রকাশ : ২১ জানুয়ারী ২০২২, ১২:১৮ পূর্বাহ্ন\nদিন আগেই রজনীকান্তের মেয়ে পরিচালক ঐশ্বরিয়া রজনীকান্ত ও অভিনেতা ধনুশের বিচ্ছেদ নিয়ে তোলপাড় হয়। আদতে তাদের নাকি বিচ্ছেদই হয়নি! দুই তারকা অফিসিয়াল বিবৃতিতে তাদের পথ ‘আলাদা’ হয়ে যাওয়ার কথা জানিয়েছিলেন। কিন্তু ধনুশের বাবা তামিল পরিচালক কস্তুরী রাজা জানালেন ভিন্ন কথা।\nরাজা বলেন, ‘ওদের মধ্যে কিছু পারিবারিক ঝামেলা হয়েছে। ওরা এখন চেন্নাইতে নেই, হায়দরাবাদে। আমি ফোন করে তাদের কিছু পরামর্শ দিয়েছি। ’ তবে বিচ্ছেদের ঘোষণা দেওয়ার পর এ নিয়ে ধনুশ বা ঐশ্বরিয়া এখনো মুখ খোলেননি।\nএদিকে জানা গেছে, কেবল ধনুশের পরিবার নয় ঐশ্বরিয়ার পরিবারও ভাঙা সংসার জোড়া লাগানোর চেষ্টা করছে। ঝগড়া মিটমাট করতে মাঠে নামছেন রজনীকান্ত স্বয়ং। এজন্য জামাইয়ের সঙ্গে যোগাযোগের চেষ্টা করেছিলেন রজনীকান্ত কিন্তু ধনুশ সাড়া দেননি।


প্রশ্ন:- “ভগবান যা করেন তা মঙ্গলের জন্যই করেন” -কথাটা কি সত্যি? | সনাতন ধর্মতত্ত্ব\n← প্রশ্ন: বেদকে অপৌরুষেয় বলা হয় কিন্তু রচনাকারী ছাড়া কোন গ্রন্থ কিভাবে রচিত হয়? সত্যি কি বেদ কোন পুরুষের রচনা নয়?\nশ্রবণ দিয়ে শুরু, শেষে সর্বাত্মসমর্পণ →\nপ্রশ্ন:- “ভগবান যা করেন তা মঙ্গলের জন্যই করেন” -কথাটা কি সত্যি?\nভেবে দেখুন, আমার বিপদগ্রস্ত হলে নিজেদের সান্ত্বনা দিয়ে বলি ‘ভগবান যা করেন মঙ্গলের জন্যই করেন’। কিন্তু আমরা সুখের বা সাফল্যের সময় কিন্তু একথা ভুলে যাই, এমনকি ভগবানের কাছে কৃতজ্ঞতা জানাতেও ভুলে যাই। আর বিপদে পড়লেই মন্দিরে পূজা, প্রার্থনা, ব্রতপালন ও সাধুদের কাছে ছুটাছুটি শুরু করি। তাই কথাটাকে অনেকটা সান্ত্বনা বাক্য হিসেবেই বলা হয়ে থাকে।বিবেচনা করা প্রয়োজন- কোনটা ভগবান করছেন আর কোনটা আমরা করছি। ভগবান বিশ্বজগত ও প্রকৃতি সৃষ্টি করেছেন, আমাদেরকেও সৃষ্টি করেছেন। ভগবানের সুনির্দিষ্ট নিয়ম মেনেই বিশ্ব-চরাচরের সবকিছু পরিচালিত হচ্ছে। প্রতিটি জীবের জীবন ধারণের জন্য যাবতীয় উপাদান সবই দিয়েছেন প্রকৃতিতে। কিন্তু একমাত্র মানুষকেই দিয়েছেন পরিপূর্ণ পঞ্চ জ্ঞানেন্দ্রিয় ও পঞ্চ কর্মেন্দ্রিয় এবং বুদ্ধি, বিবেক, মন ও অহংকার। সর্বোপরি তিনি জীবাত্মারূপে সবকিছুর মূল কিন্তু নিষ্ক্রিয়ভাবে বিরাজও করছেন আমাদের মাঝে।আর বুদ্ধিমান মানুষের জন্য ভগবান বেদরূপে পরিপূর্ণ জীবন বিধান প্রদান করেছেন। এরপর বাকিটা আমাদের ওপরই নির্ভর করে। এখন আমরা যদি ষড়রিপু তাড়িত হয়ে ভগবানের নির্দেশনা না মেনে নিজেরা ভ্রান্ত আচরণ করি এবং দুর্ভাগ্য প্রাপ্ত হই-তার জন্য নিশ্চয় ভগবানকে দায়ী করতে পারি না। আমরাই আমাদের কর্মফল ভোগ করি। নিজেদের কর্মদোষে দুর্ভাগ্য বয়ে এনে ভগবানের দোহাই দেয়া মিথ্যা সান্ত্বনা ছাড়া আর কিছু নয়।\nঅতএব, ভগবান যা করেছেন তা মঙ্গলের জন্যই করেছেন। তবে আমরা যা করেছি বা করি তা আমাদের জন্য মঙ্গল বা অমঙ্গল উভয়ই বয়ে আনতে পারে। আমাদের শুভাশুভ কর্মফলের কারণ ভগবান নন, আমরা নিজেরাই। গীতায় ভগবান কর্মফলের আকাঙ্ক্ষা ত্যাগ করে শুধুমাত্র ভগবানের নির্দেশনা অনুযায়ী কর্তব্যজ্ঞানেই কর্ম করতে বলেছেন।\nতাই বাক্যটা সত্য হলেও আমরা যে অর্থে বাক্যটা প্রয়োগ করি তা যথার্থ নয়।\n[বি.দ্র: প্রশ্নোত্তর দাতা ভগবানের প্রতিনিধি নয়। তাই এই প্রশ্নোত্তর শতভাগ সঠিক বলে দাবি করছি না বা আপনাদের এটাই মেনে নিতে বলছি না। তবে আমাদের দীর্ঘ অধ্যবসায় ও উপলব্ধির আলোকে উত্তরটা প্রদান করেছি। পাঠকের মতামত প্রত্যাশিত।]\nBy কৃষ্ণকমল  Posted in পারমার্থিক প্রশ্ন এবং উত্তর\t Tagged প্রশ্ন:- “ভগবান যা করেন তা মঙ্গলের জন্যই করেন” -কথাটা কি সত্যি?